CELEX: 52005PC0495
Language: fi
Date: 2005-10-14
Title: Ehdotus neuvoston asetus Kiinan kansantasavallasta peräisin olevien polkupyörien tuontiin sovellettavien polkumyynnin vastaisten toimenpiteiden välivaiheen osittaisen tarkastelun päättämisestä

Tärkeä oikeudellinen huomautus

|

52005PC0495

Ehdotus Neuvoston asetus Kiinan kansantasavallasta peräisin olevien polkupyörien tuontiin sovellettavien polkumyynnin vastaisten toimenpiteiden välivaiheen osittaisen tarkastelun päättämisestä  /* KOM/2005/0495 lopull. */  

	[pic] | EUROOPAN YHTEISÖJEN KOMISSIO |Bryssel 14.10.2005KOM(2005) 495 lopullinenEhdotusNEUVOSTON ASETUSKiinan kansantasavallasta peräisin olevien polkupyörien tuontiin sovellettavien polkumyynnin vastaisten toimenpiteiden välivaiheen osittaisen tarkastelun päättämisestä(komission esittämä)PERUSTELUTEhdotuksen tausta-  Ehdotuksen perustelut ja tavoitteetTämä ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96, sellaisena kuin se on viimeksi muutettuna 8 päivänä maaliskuuta 2004 annetulla neuvoston asetuksella (EY) N:o 461/2004, jäljempänä ’perusasetus’, soveltamista Kiinan kansantasavallasta peräisin olevien polkupyörien tuontia koskevassa menettelyssä.-  YleistäTämä ehdotus koskee perusasetuksen täytäntöönpanoa, ja se perustuu tutkimukseen, joka tehtiin perusasetuksessa säädettyjen sisältöä ja menettelyä koskevien vaatimusten mukaisesti.-  Voimassa olevat säännökset ehdotuksen alallaKiinan kansantasavallasta peräisin olevien polkupyörien tuonnissa kannettavat lopulliset polkumyyntitullit muutettiin asetuksella (EY) N:o 1095/2005. Tulli on tällä hetkellä 48,5 prosenttia vapaasti yhteisön rajalla tullaamattomana -nettohinnasta.-  Yhdenmukaisuus unionin muiden politiikkojen ja tavoitteiden kanssaEi sovelletaAsianomaisten osapuolten kuuleminen ja vaikutusten arviointi-  Asianomaisten osapuolten kuuleminenMenettelyn osapuolilla on jo ollut mahdollisuus puolustaa etujaan tutkimuksen aikana perusasetuksen säännösten mukaisesti.-  Asiantuntemuksen hankkiminen ja käyttäminenUlkopuolisten asiantuntijoiden käyttö ei ollut tarpeen.-  Vaikutusten arviointiTämä ehdotus perustuu perusasetuksen täytäntöönpanoon.Perusasetuksessa ei säädetä yleisestä vaikutusten arvioinnista, mutta siinä on kattava luettelo edellytyksistä, joita on arvioitava.Ehdotuksen oikeudelliset näkökohdat-  Tiivistelmä ehdotetuista toimistaKomissio pani vireille 19. helmikuuta 2005 osittaisen välivaiheen tarkastelun, joka koski pelkästään pyynnön esittäjän (Giant China Co., Ltd) polkumyynnin tutkimista.Komissio tutki kaikki pyynnön esittäjän väitteet sekä olosuhteet, jotka olisivat voineet muuttua merkittävästi alkuperäisten toimenpiteiden toteuttamisen jälkeen.Tutkimuksessa kävi ilmi, ettei pyynnön esittäjä täyttänyt markkinatalousaseman myöntämisedellytyksiä. Lisäksi todettiin, ettei pyynnön esittäjä täyttänyt perusasetuksen 9 artiklan 5 kohdan mukaisia vaatimuksia yksilöllisen polkumyyntitullin myöntämiselle. Tämän perusteella katsotaan, että polkumyynnin osalta olosuhteet eivät ole muuttuneet merkittävästi verrattuna tutkimusajanjaksolla vallinneeseen tilanteeseen, jota käytettiin alkuperäisten toimenpiteiden muuttamiseen johtaneessa tutkimuksessa. Sen vuoksi päätellään, että Kiinan kansantasavallasta peräisin olevien polkupyörien yhteisöön suuntautuvassa tuonnissa sovellettavien polkumyynnin vastaisten toimenpiteiden osittainen välivaiheen tarkastelu pitäisi päättää voimassa olevia toimenpiteitä muuttamatta.Näin ollen ehdotetaan, että neuvosto antaa liitteenä olevan asetusehdotuksen osittaisen välivaiheen tarkastelun päättämisestä. Asetus olisi julkaistava Euroopan unionin virallisessa lehdessä.-  OikeusperustaNeuvoston asetus (EY) N:o 384/96, annettu 22 päivänä joulukuuta 1995, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta, sellaisena kuin se on viimeksi muutettuna 8 päivänä maaliskuuta 2004 annetulla neuvoston asetuksella (EY) N:o 461/2004.-  ToissijaisuusperiaateEhdotus kuuluu yhteisön yksinomaiseen toimivaltaan. Tämän vuoksi toissijaisuusperiaatetta ei sovelleta.-  SuhteellisuusperiaateEhdotuksessa noudatetaan suhteellisuusperiaatetta seuraavista syistä:Toimintatapa kuvataan edellä mainitussa perusasetuksessa eikä mahdollisuutta kansallisiin päätöksiin anneta.Vaatimusta, jonka mukaan yhteisölle, kansallisille hallituksille, alue- ja paikallisviranomaisille, taloudellisille toimijoille ja kansalaisille aiheutuvan taloudellisen tai hallinnollisen rasituksen olisi pysyttävä mahdollisimman pienenä ja oltava suhteessa tavoitteeseen, ei sovelleta.-  Säädöslajin valintaEhdotettu säädöslaji: asetus.Perusasetuksessa ei säädetä muista vaihtoehdoista, joten muut keinot eivät sovellu.TalousarviovaikutuksetEhdotus ei vaikuta yhteisön talousarvioon.EhdotusNEUVOSTON ASETUSKiinan kansantasavallasta peräisin olevien polkupyörien tuontiin sovellettavien polkumyynnin vastaisten toimenpiteiden välivaiheen osittaisen tarkastelun päättämisestäEUROOPAN UNIONIN NEUVOSTO, jokaottaa huomioon Euroopan yhteisöjen perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96[1], jäljempänä ’perusasetus’, ja erityisesti sen 11 artiklan 3 kohdan,ottaa huomioon komission ehdotuksen, jonka tämä on tehnyt neuvoa-antavaa komiteaa kuultuaan,sekä katsoo seuraavaa:A. MENETTELY1. Voimassa olevat toimenpiteet1.  Neuvosto otti 9 päivänä syyskuuta 2003 annetulla asetuksella (ETY) N:o 2474/93[2] käyttöön 30,6 prosentin suuruisen lopullisen polkumyyntitullin, jäljempänä ’alkuperäiset toimenpiteet’, Kiinan kansantasavallasta, jäljempänä ’Kiina’, peräisin olevien polkupyörien tuonnissa. Toimenpiteiden kiertämistä koskevan tutkimuksen perusteella kyseinen tulli laajennettiin 18 päivänä tammikuuta 1997 annetulla neuvoston asetuksella (EY) N:o 71/97[3] koskemaan myös tiettyjen Kiinasta peräisin olevien polkupyöränosien tuontia.2.  Perusasetuksen 11 artiklan 2 kohdan mukaisesti tehdyn toimenpiteiden voimassaolon päättymistä koskevan tarkastelun perusteella neuvosto päätti 14 päivänä heinäkuuta 2000 annetulla asetuksella (EY) N:o 1524/2000[4] pitää voimassa edellä mainitut toimenpiteet.3.  Perusasetuksen 11 artiklan 3 kohdan mukaisesti tehdyn väliaikaisen tarkastelun, jäljempänä ’edellinen tutkimus’, perusteella neuvosto muutti 14 päivänä heinäkuuta 2005 annetulla asetuksella (EY) N:o 1095/2005[5] Kiinasta peräisin olevien polkupyörien tuonnissa kannettavaa lopullista polkumyyntitullia. Kiinasta peräisin olevien polkupyörien tuonnissa kannettava uusi tulli on 48,5 prosenttia vapaasti yhteisön rajalla tullaamattomana -nettohinnasta.2. Tämä tutkimus4.  Komissio vastaanotti China Co. Ltd:ltä, jäljempänä ’pyynnön esittäjä’, pyynnön, jossa tämä ehdotti perusasetuksen 11 artiklan 3 kohdan mukaisen osittaisen välivaiheen tarkastelun vireillepanoa.5.  Pyyntö perustui pyynnön esittäjän toimittamaan alustavaan näyttöön siitä, että olosuhteet, joiden perusteella toimenpiteet toteutettiin, ovat muuttuneet pysyvästi. Pyynnön esittäjä väitti muun muassa, että markkinatalousasemaa koskevat olosuhteet olivat muuttuneet merkittävästi. Erityisesti pyynnön esittäjä väitti nyt täyttävänsä perusasetuksen 2 artiklan 7 kohdan b alakohdan mukaiset vaatimukset markkinatalousaseman myöntämiselle. Lisäksi pyynnön esittäjä toimitti näytön siitä, että sen omiin kustannuksiin / kotimarkkinahintoihin perustuvan normaaliarvon ja sen laajentuneeseen Euroopan unioniin suuntautuvan viennin hintojen vertailun tuloksena saataisiin polkumyyntimarginaali, joka olisi huomattavasti alhaisempi kuin voimassa olevan toimenpiteen taso. Pyynnön esittäjä väittikin, ettei toimenpiteen soveltamisen jatkaminen nykyisen suuruisena ollut enää tarpeen polkumyynnin poistamiseksi.6.  Komissio pani vireille neuvoa-antavaa komiteaa kuultuaan 19 päivänä helmikuuta 2005 Euroopan unionin virallisessa lehdessä [6] julkaistulla ilmoituksella osittaisen välivaiheen tarkastelun, jossa tutkittiin ainoastaan, oliko pyynnön esittäjä toiminut perusasetuksen 2 artiklan 7 kohdan c alakohdan mukaisissa markkinatalousolosuhteissa vai täyttikö pyynnön esittäjä vaatimukset perusasetuksen 9 artiklan 5 kohdan mukaisen yksilöllisen tullin myöntämiselle.7.  Komissio lähetti pyynnön esittäjälle kyselylomakkeen ja lomakkeen markkinatalousaseman pyytämistä varten perusasetuksen 2 artiklan 7 kohdan nojalla.8.  Tutkimus kattoi 1 päivän tammikuuta 2004 ja 31 päivän joulukuuta 2004 välisen ajanjakson, jäljempänä ’tutkimusajanjakso’.3. Tutkimuksen osapuolet9.  Komissio ilmoitti vientiä harjoittavalle tuottajalle, viejämaan edustajille ja yhteisön tuottajille virallisesti tarkastelun vireillepanosta. Asianomaisille osapuolille annettiin tilaisuus esittää näkökantansa kirjallisesti, toimittaa tietoja ja asiaa tukeva näyttö sekä pyytää tulla kuulluiksi vireillepanoilmoituksessa annetussa määräajassa. Mahdollisuus tulla kuulluiksi myönnettiin kaikille asianomaisille osapuolille, jotka olivat sitä pyytäneet ja osoittaneet, että niiden kuulemiseen oli olemassa syitä.B. TARKASTELTAVANA OLEVA TUOTE10.  Tarkasteltavana oleva tuote on sama kuin alkuperäisessä ja edellisessä tutkimuksessa eli CN-koodeihin 8712 00 10, 8712 00 30 ja 8712 00 80 luokiteltavat moottorittomat polkupyörät (myös kolmipyöräiset tavarankuljetuspolkupyörät). Näyttöä ei saatu siitä, että olosuhteet olisivat toimenpiteiden toteuttamisen jälkeen muuttuneet merkittävästi tarkasteltavana olevan tuotteen osalta.C. TUTKIMUKSEN TULOKSET1. Markkinatalousasema11.  Neuvoston asetuksen (EY) N:o 1095/2005 nojalla tehdyssä tutkimuksessa todettiin, ettei yksikään markkinatalousasemaa hakenut kiinalainen vientiä harjoittava tuottaja täyttänyt perusasetuksen 2 artiklan 7 kohdan c alakohdassa säädettyjä vaatimuksia mainitun asetuksen johdanto-osan 31–33 kappaleessa esitetyistä syistä. Pyynnön esittäjälle ei myöskään myönnetty markkinatalousasemaa kyseisessä tutkimuksessa.12.  Koska edellisessä tutkimuksessa markkinatalousasemahakemuksista tehdyt päätelmät ovat voimassa myös vuonna 2004 eli tänä tutkimusajanjaksona, komissio päätti neuvoa-antavaa komiteaa kuultuaan olla myöntämättä markkinatalousasemaa pyynnön esittäjälle, koska se ei täyttänyt perusasetuksen 2 artiklan 7 kohdan c alakohdassa säädettyjä vaatimuksia.2. Yksilöllinen kohtelu13.  Edellisessä tutkimuksessa todettiin myös, että yksilöllistä kohtelua pyytäneet kiinalaiset vientiä harjoittavat tuottajat eivät täyttäneet perusasetuksen 9 artiklan 5 kohdassa yksilölliselle kohtelulle säädettyjä vaatimuksia asetuksen (EY) N:o 1095/2005 johdanto-osan 45–47 kappaleessa esitetyistä syistä.14.  Pyynnön esittäjä ei myöskään täyttänyt edellisessä tutkimuksessa yksilölliselle kohtelulle säädettyjä vaatimuksia, ja kyseisen tutkimuksen päätelmät ovat voimassa myös tänä tutkimusajanjaksona. Tältä osin todettiin, että valtio pystyi edellä 13 kappaleessa esitetyn mukaisesti vaikuttamaan merkittävästi siihen, miten kyseessä olevat kiinalaiset vientiä harjoittavat tuottajat määrittivät tarkasteltavana olevan tuotteen vientihinnat ja -määrät. Sen vuoksi päätettiin, ettei pyynnön esittäjä täytä tässä tutkimuksessa yksilölliselle kohtelulle säädettyjä vaatimuksia.3. Päätelmä15.  Pyynnön esittäjälle ei edellä esitetyn perusteella voitu myöntää markkinatalousasemaa eikä yksilöllistä kohtelua. Tämän perusteella katsotaan, että pyynnön esittäjän olosuhteet eivät ole polkumyynnin osalta muuttuneet merkittävästi verrattuna tutkimusajanjaksolla vallinneeseen tilanteeseen, jota käytettiin alkuperäisten toimenpiteiden muuttamiseen johtaneessa tutkimuksessa. Sen vuoksi päätellään, että Kiinan kansantasavallasta peräisin olevien polkupyörien yhteisöön suuntautuvassa tuonnissa sovellettavien polkumyynnin vastaisten toimenpiteiden osittainen välivaiheen tarkastelu pitäisi päättää voimassa olevia toimenpiteitä muuttamatta,ON ANTANUT TÄMÄN ASETUKSEN:1 artikla1. Päätetään Kiinan kansantasavallasta peräisin olevien polkupyörien tuonnissa kannettavaa polkumyyntitullia koskeva osittainen välivaiheen tarkastelu.2. Heinäkuun 10 päivänä 2000 annetulla asetuksella (EY) N:o 1524/2000, sellaisena kuin se on viimeksi muutettuna 12 päivänä heinäkuuta 2005 annetulla asetuksella (EY) N:o 1095/2005, käyttöön otettu lopullinen polkumyyntitulli pidetään voimassa.2 artiklaTämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […].Neuvoston puolestaPuheenjohtaja [1] EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 461/2004 (EUVL L 77, 13.3.2004, s. 12).[2] EYVL L 228, 9.9.1993, s. 1.[3] EYVL L 16, 18.1.1997, s. 55.[4] EYVL L 175, 14.7.2000, s. 39.[5] EUVL L 183, 14.7.2005, s. 1.[6] EUVL C 44, 19.2.2005, s. 24.